เรื่องร้องเรียน: แจ้งมีสิ่งปฏิกูลที่มากับท่อน้ำทิ้งและทิ้งมาในคลองบางบำหรุค่ะ มีกลิ่นเน่าเหม็น (พื่งพบวันนี้ค่ะ)
การดำเนินการของเจ้าหน้าที่: สำนักการระบายน้ำ โดยกองระบบคลอง ได้ดำเนินการตรวจสอบคลองบางบำหรุ ช่วงบริเวณดังกล่าวแล้ว ไม่พบสิ่งปฏิกูลและขยะที่ลอยบนผิวน้ำ ทั้งนี้คลองบางบำหรุมีรอบการเก็บขยะและทำความสะอาดคลองบริเวณทางเดินเป็นประจำทุกเดือน เรื่องไขมันที่พบในคลองนั้น เป็นอำนาจหน้าที่ของสำนักงานเขตในการจับปรับหากพบตัวผู้กระทำผิดที่ปล่อยน้ำเสียลงคลอง ทั้งนี้ขอความร่วมมือกับประชาชนที่อยู่บริเวณใกล้เคียงไม่ทิ้งขยะลงในคลอง เพื่อความเป็นระเบียบเรียบร้อย และลดปัญหาในการระบายน้ำ เวลาฝนตกเนื่องจากมีเศษขยะไปอุดตันเครื่องสูบน้ำ ทำให้เครื่องสูบน้ำเกิดการชำรุดเสียหาย อาจทำให้เกิดการระบายน้ำไม่ทันได้ จึงเรียนมาเพื่อทราบครับ
ความเห็นของผู้แจ้ง: ในภาพเห็นต้นไม้ใหญ่ที่ยื่นมากลางคลองไหมค่ะ? รบกวนทางเขตส่งเจ้าหน้าที่มาตัดออกได้ไหมค่ะ เวลามีพายุลมแรง กลัวจะหักโค่นมาทับคน ทับบ้านเรือน
พื้นที่: แขวงบางพลัด เขตบางพลัด กรุงเทพมหานคร